ນາຍົກກຣິສ ກ່າວວ່າ ຈະມີການແກ້ໄຂ ວິກິດການໜີ້ສິນ 
ນາ​ຍົກ​ Tsipras ກ່າວ​ວ່າ ຈະມີການ​ແກ້​ໄຂ​ ​ວິ​ກິດ​ການ​ໜີ້ີສິນ​ຂອງກຣິສ ໂດຍຈະອຳນວຍ​ໃຫ້​ກຣີສ ​ກັບ​ຄືນ​ໄປສູ່​ການ​ເຕີບ​ໂຕ ​ແລະໃຫ້ຢູ່ໃນ​ເຂດ ​ໃຊ້ເງິນຢູ​ໂຣຕໍ່ໄປ.
ນາຍົກລັດຖະມົນຕີກຣິສກ່າວວ່າ “ຈະມີການແກ້້ໄຂຕໍ່ວິກິດການ ໜີ້ີສິນຂອງກຣິສ ໂດຍຈະອຳນວຍໃຫ້ປະເທດປະເທດດັ່ງກ່າວ ກັບຄືນສູ່ການເຕີບໂຕ ໃນຂະນະທີ່ຍັງຢູ່ໃນເຂດໃຊ້ເງິນຢູໂຣ ” ທ່ານ Alexis Tsipras ກ່າວໃນຢູ່ໃນຖະແຫລງການສະບັບນຶ່ງ ໃນວັນສຸກມື້ນີ້ວ່າ ການແກ້ໄຂ “ຈະອີງຕາມກົດລະບຽບຂອງສະ ຫະພາບຢູໂຣບ ແລະປະຊາທິ ປະໄຕ ທີ່ຈະອຳນວຍໃຫ້ກຣິສກັບ ຄືນໄປສູ່ການເຕີບໂຕໃນເຂດໃຊ້ເງິນຢູໂຣອີກ ” ທ່ານກ່າວວ່າ “ບັນດາຜູ້ທີ່ລົງພະນັນທັງໝົດກ່ຽວກັບວິກິດການ ແລະສະພາບ ທີ່ ຮ້າຍແຮງຕ່າງໆນັ້ນ ຈະພິສູດໃຫ້ເຫັນວ່າຜິດ ” ນອກນັ້ນ ນາຍົກລັດຖະມົນຕີກຣີສ ຍັງກ່າວວ່າ ທ່ານຫວັງວ່າ ກອງປະຊຸມສຸດຍອດສຸກ ສີນ ໃນວັນຈັນຈະມານີ້ ທີ່ບັນດາຜູ້ນຳເຂດໃຊ້ເງິນຢູໂຣ ຈັດຂື້ນ ໃນຄວາມພະຍາຍາມ ເພື່ອໃຫ້ບັນລຸການຕົກລົງກັບກຣິສກ່ຽວກັບວິກິດການໜີ້ສິນ ” ທ່ານ Tsipras ກ່າວວ່າ ກອງປະຊຸມສຸດຍອດ “ເປັນການເຄື່ອນໄຫວໃນທາງບວກໄປສູ່ ເສັ້ນທາງການຕົກລົງກັນ ” ກອງປະຊຸມຂອງບັນດາລັດຖະມົນຕີການເງິນຈາກ 19 ປະເທດເຂດໃຊ້ເງິນຢູໂຣ ຈະມີ ຄວາມສຳຄັນໃນການຊັ່ງຊາເບິ່ງວ່າ ບັນດາຜູ້ໃຫ້ເງິນຢືມນາໆຊາດຈະປ່ອຍ ເງິນຊ່ອຍ ເຫລືອອີກກ້ອນນຶ່ງມູນຄ່າ 8 ພັນ 2 ຮ້ອຍລ້ານໂດລາ ກ່ອນເສັ້ນຕາຍໃນວັນທີ 30 ເດືອນມິຖຸນາ ທີ່ກຣິສຕ້ອງໄດ້ຈ່າຍໃຫ້ແກ່ອົງການກອງທຶນສາກົນ IMF 1 ພັນ 8 ຮ້ອຍ ລ້ານໂດລານັ້ນ ລັດຖະມົນຕີການເງິນຂອງກຣິສ ທ່ານ Yanis Varoufakis ກ່າວວ່າ ກຣິສໄດ້ຍື່ນ “ຂໍ້ສະ ເໜີໃນຂອບເຂດທີ່ກວ້າງຂວາງ” ຢູ່ທີ່ກອງປະຊຸມໃນວັນພະຫັດ ທີ່ປະເທດ Luxembourg ພ້ອມກັບຜູ້ໃຫ້ເງິນກູ້ຢືມຈາກນາໆຊາດ ທີ່ອາດຈະ “ແກ້ໄຂວິກິດການຂອງກຣິສໃຫ້ແລ້ວ ໃຫ້ລອດໄປ ” ທ່ານກ່າວວ່າ ທັງສອງຝ່າຍແມ່ນ ເກືອບຈະຕົກລົງກັນໄດ້ແລ້ວ ແຕ່ຍັງບໍ່ ສາມາດກະທຳໄດ້ ເພາະວ່າບັນດາຜູ້ເຈ ລະຈາຂອງອີກຝ່າຍນຶ່ງ ຂາດສິດອຳນາດໃນການເຮັດຂໍ້ຕົກລົງ